Internet on täynnä huijaus­sivustoja, joiden avulla rikolliset varastavat rahaa ja henkilö­tietoja. Rahan varastaminen on aina kannattavaa rikollisille, mutta he voivat hyötyä myös henkilö­kohtaisista tiedoistasi. Rikolliset voivat esi­merkiksi myydä tietojasi muille tai käyttää niitä huijauksiin ja identiteetti­varkauteen. Rahan menettäminen on aina ikävää, mutta rikolliset voivat käyttää varastettuja henkilö­tietoja vielä vuosienkin päästä esi­merkiksi ottamalla lainaa nimissäsi. Ongelman korjaaminen on paitsi kallista myös aikaa­vievää ja stressaavaa. Verkko­sivuston tarkistaminen on vaivaton tapa estää rikollisia varastamasta rahojasi ja henkilö­tietojasi.